Kongreya Sendîkayanê Brîtanya (TUC) kongreya ke 10 û 11ê êlule de bivirazo de, do seba azadîya Rayberê Şarê Kurdî Abdullah Ocalanî veng bido.
Kongreya ke do bajarê Manchesterî yê Îngilistanî de bêro viraştene, bi hezaran delegeyê ke 6 mîlyon xebatkaranê rexitinbîyayeyan temsîl kenê do tewr bibê. 10ê êlule de do kongre de azadîya Ocalanî bigirîyo dest.
Rayberê Kampanyaya Ocalanî rê Azadîye Unîte the Unîonî û Sendîkaya Karî ya Pêroyî (GMB) bin nameyê ‘Rojhelato Mîyanên de têsîrê felsefeya Ocalanî: Pawitişê şorîşê ciniyan yê Rojawanî’ de kombîyayîşêk organîze kenê.
Yeno pawitene ke Hemserekê Kampanyaya Ocalanî rê Azadîye Chrîstîne Blowers, Sîmon Dubîn û Sekreterê Pêroyî yê GMByî Tîm Roache Jwan Barumîr sey qiseykerdoxî tewrê kombîyayîşî bibê.
Konferansê TUCyî de par pêşnîyazo ke seba Kampanyaya Ocalanî rê Azadîye, bi peroyê rayan qebul bîbî, emser zî yeno pawitene ke wina bêro qebul kerdene.
Sekreterê Pêroyî yê TUCyî Frances O’grady 10 êlule de do qisey bikero. Yeno pawitene ke Kampanyaya Ocalanî rê Azadîye do bibo babeta esasî ya qiseykerdişan. Rayberê Partîya Karî Jeremy Gorbyn ra pîya xeylê sîyasetkarî zî do tewrê kongre bibê.
Temsîlkarê Meclîsê Kurdan yê Brîtanya û Kongreya Neteweyî ya Kurdîstanî Ercan Akbal û Rizgar Wan zî dayî zanayene ke xebata sendîkayanê Brîtanya ke seba azadîya Ocalanî yena viraştene, zaf muhîm a.
Sendîkayanê Brîtanya di serranê peyênan de seba azadîya Ocalanî kampanyayî viraştî û xeylê sendîkayî zî tewr bîyî.
Seke yeno zanayene, Kampanyaya' Freedom for Ocalan' Kamaraya Avamî de bi deyîşê îzehetêkê yê Sendîkaya Unîte the Unîonî ke mîlyon û nîme edenamê ci estî û Sendîkaya Karî ya Pêroyî (GMB) ke 800 hezar endamê ci estî ra ameybî dest pêkerdene.
Kampanya hetê sendîkayan ra bi hawayo aktif yena domnayene.
